পেট্রাপোল সীমান্ত থেকে শিশু সহ গ্রেফতার বাংলাদেশী মহিলা

দেবাশীষ মন্ডল, উত্তর ২৪ পরগনা (বনগাঁ):  পেট্রাপোল সীমান্ত (Petrapol border) থেকে শিশু সহ গ্রেফতার বাংলাদেশী মহিলা (Bangladeshi women) । পেট্রাপোল এলাকা থেকে এক বাংলাদেশী মহিলাকে গ্রেফতার করল উত্তর ২৪ পরগণার (North 24 Pargana) পেট্রাপোল থানার পুলিশ। পুলিশ জানিয়েছে ধৃতের নাম ফাইমা আক্তার। তিনি অন্তঃসত্ত্বা। তার সঙ্গে রয়েছে দু’বছর এবং চার বছরের দুটি সন্তান।

পুলিশ সূত্রে জানা গিয়েছে, গতকাল পেট্রাপোল এলাকায় বাচ্চাদের নিয়ে ঘোরাফেরা করছিল এই মহিলা। তখন তাকে জিজ্ঞাসাবাদ করে পেট্রাপোল থানার পুলিশ। প্রাথমিক জিজ্ঞাসাবাদে মহিলা দাবি করেন তিনি বাংলাদেশের বাসিন্দা। সাত বছর আগে ক্যানিং এর যুবকের সঙ্গে তার বিয়ে হয়।

আরও পড়ুন-  দুই নাবালককে পাচারের আগেই উদ্ধার করল আরপিএফ, ঠিক কী ঘটনা?

ওই যুবক তাকে বিয়ে করে ভারতে নিয়ে আসে। এতদিন তিনি ক্যানিং এ থাকতেন। দিন কয়েক আগে তার কাকা শ্বশুর তাকে বাংলাদেশের নিয়ে যাওয়ার কথা বলে পেট্রাপোল এলাকায় নিয়ে আসে। সেখানে তাকে ছেড়ে দিয়ে বেপাত্তা হয়ে যায়। তারপর থেকেই তিনি পেট্রাপোল এলাকায় ঘোরাফেরা করছিলেন। ভারতের প্রবেশের বৈধ কোন কাগজপত্র দেখাতে না পারায় পরবর্তীতে ওই মহিলাকে গ্রেফতার করে পুলিশ।

ধৃত মহিলাকে আজ পেট্রাপোল থানার পক্ষ থেকে বনগাঁ মহকুমা আদালতে পাঠানো হয়েছে। পাশাপাশি পুলিশ খতিয়ে দেখছে মহিলার বক্তব্যের কতটা সত্যতা রয়েছে।

দেখুন আরও খবর-